Abraham Wessely var af jødisk slægt som søn af stadsmægler Moses Wessely (1761-1831) og Ficke født Wallich (1768-1844). Han gik 1810-17 i [[Metropolitanskolen]], blev næste år student (privat dimitteret) og tog 1824 juridisk eksamen og 1830 dispachøreksamen. 1831 lod han sig døbe og blev samme år dispachør i København. Wessely sluttede sig tidlig til den frisindede bevægelse, skrev i ''[[Kjøbenhavnsposten]]'' og tog ivrig del i [[Selskabet for Trykkefrihedens rette Brug|Trykkefrihedsselskabet]]. Han var 1839 medstifter af dagbladet '' [[Fædrelandet (avis)|Fædrelandet]]'' og medudgiver indtil juni 1841; han skrev dog endnu i en lang årrække derefter artikler om finans- og pengeforhold (under mærket A. W.). 1850 var Wessely medlem af det udvalg, der udarbejdede statutter for [[Østifternes Kreditforening]], 1853 medindbyder til [[Kjøbenhavns private Laanebank|Kjøbenhavns Laanebank]] og 1857 medstifter af [[Bikuben]] og medlem af bestyrelsen indtil 1860; han tog også del i forarbejderne til [[Dansk Arbejderbank]]s oprettelse. Endvidere fik han 1855 sæde i kommissionen om brandvæsenet på landet.
Personbillede_savnes Religion Ledelse Ledere